
 MEDICININIŲ VAIZDŲ SISTEMOS PRIEŽIŪROS PASLAUGOS 
TECHNINĖ SPECIFIKACIJA

Pirkimo tikslas	

Šiuo pirkimu Lietuvos sveikatos mokslų universiteto ligoninė Kauno klinikos (toliau - Perkančioji organizacija) siekia sudaryti turimų medicininių vaizdų archyvų sistemos „MedDream PACS“ programinės įrangos (toliau - PĮ) techninio palaikymo paslaugų sutartį 36 mėnesiams ir atlikti informacinės sistemos MedDream Pacs Premium ir Meddream WEB DICOM Viewer programinės įrangos atnaujinimą.

Bendrieji reikalavimai 

1. Vykdydamas darbus Vykdytojas privalo atlikti tiek specifikacijoje įvardintus, tiek bet kokius kitus tiesiogiai su teikiamomis paslaugomis ir konkrečiu užsakymu susijusius darbus, kurie yra būtini tinkamai teikti paslaugas bei įvykdyti iškeltas užduotis.
2. Vykdytojo atstovai privalo asmeniškai pasirašyti konfidencialumo pasižadėjimus. Darbus vykdyti taip, kad būtų užtikrinta konfidencialios informacijos bei asmens duomenų apsauga nuo neteisėto atskleidimo.
3. Visi darbai vykdomi iš anksto su Perkančiąja Organizacija suderintu grafiku taip, kad netrukdytų naudotojų darbo su PĮ ar kitomis sistemomis. Esant būtinybei apriboti naudotojų prieigą ar kitaip izoliuoti sistemas, turi išlikti galimybė ne vėliau kaip per 2 valandas tas sistemas pateikti naudotojams. Įskaitant galimybę atstatyti pradinę jų padėtį (angl. - roll back changes), laikinai sustabdyti arba sėkmingai užbaigti darbus.
4. Nesant galimybei darbų vykdyti nuotoliniu būdu arba jei tokie veiksmai keltų grėsmę duomenų saugumui, Vykdytojo atstovai privalo atvykti į perkančiosios organizacijos buveinę adresu Eivenių g. 2, Kaunas.
5. Vykdytojo, Perkančiosios organizacijos ar kitų šaltinių aptiktos PĮ saugumo spragos ar klaidos (angl. - vulnerability) Vykdytojo turi būti pašalintos nedelsiant. Šalinimo laikas neįtraukiamas į šiuo pirkimu numatytų valandų skaičių. 
6. Visa pateikiama įranga, licencijos, turi būti užregistruotos Perkančiosios organizacijos vardu.
7. Vykdytojui atnaujinus PĮ privalomas personalo apmokymas naudotis atnaujinta PĮ.
8. Kai parametrų skiltyje aprašomos su prekėmis susiję paslaugos ar kiti įpareigojimai, kurie bus įgyvendinami vykdant sutartį, Vykdytojas turi įrašyti įsipareigojimą atlikti reikalaujamas paslaugas ar įsipareigojimus.
9. Perkančioji organizacija neturi programinės įrangos, kurios priežiūros, palaikymo, modifikavimo ir (ar) tobulinimo paslaugos perkamos, išeities kodo. Tiekėjas, teikdamas paslaugas, privalo savo lėšomis ir rizika užtikrinti viso paslaugoms teikti būtino išeities kodo gavimą, atkūrimą, parengimą ir prieinamumą bei turėti visas teises ir (ar) teisėtą pagrindą jį naudoti tiek, kiek būtina tinkamam Sutarties vykdymui.

Pirkimas į dalis neskaidomas

Paslaugų apimtys 
	Eil. Nr.
	Paslaugos pavadinimas
	Mato vnt.
	Planuojamas preliminarus paslaugų kiekis

	1.
	Medicininių vaizdų informacinės sistemos priežiūra
	mėn.
	36

	2.
	Medicininių vaizdų informacinės sistemos atnaujinimas
	metai
	3




Techniniai reikalavimai
	Eil. Nr.
	Paslaugos pavadinimas
	Techniniai reikalavimai
	Siūlomų parametrų specifikacija
(pildo tiekėjas)

	1. 
	PĮ planinis techninis palaikymas
	1.1. Kiekvieną mėnesį Vykdytojas turi skirti 5 valandas:
1.1.1.  PĮ techninei priežiūrai, sistemos gamintojų parengtų atnaujinimų diegimui;
1.1.2. reagavimui į pranešimus apie sutrikimus ir sutrikimų šalinimui;
1.1.3.  metodinei pagalbai, konsultacijoms, Perkančiosios organizacijos IT administratoriams bei darbuotojų mokymui PĮ klausimais.
1.2. Kiekvieną mėnesį pasiekus 5 valandų ribą, Vykdytojas turi apie tai pranešti Perkančiajai organizacijai.
1.3. Pasibaigus mėnesiui kartu su sąskaita faktūra pateikiama priežiūros ir kitų darbų ataskaita.
	

	2. 
	Reagavimo ir sprendimo laiko užtikrinimas
	2.1. Vykdytojas turės reaguoti į identifikuotų PĮ klaidų ir saugumo pažeidžiamumų pranešimus:
2.1.1. reaguodamas į kritinę problemą / klaidą, Vykdytojas privalo užtikrinti, kad pradės spręsti problemą ne vėliau kaip per 1 val. Sprendimo laikas – 2 val. Jei per 2 valandas techniškai neįmanoma pašalinti gedimo, turi būti pritaikyti laikini sprendimo būdai, kartu pateikiat pilno problemos išsprendimo planą;
2.1.2. viršijęs 2 val. limitą kritinės problemos sprendimui, likusį problemos sprendimo laiką Vykdytojas finansuoja savo lėšomis (t. y. laikas neįtraukiamas į bendrą numatytų valandų skaičių apmokėjimui),
2.1.3. reaguodamas į nekritinę problemą / klaidą ar vykdydamas PĮ planinio techninio palaikymo darbus, Vykdytojas turi užtikrinti, kad pradės darbus ne vėliau kaip per 8 darbo valandas. Sprendimo ir planinių darbų laikas su Perkančiąja organizacija turi būti suderinamas iš anksto.
	

	3. 
	MedDream Pacs Premium ir Meddream WEB DICOM Viewer programinės įrangos atnaujinimas
	3.1. Informacinės sistemos atnaujinimas atliekamas gavus Perkančiosios organizacijos atsakingo už sutarties vykdymą asmens užsakymą raštu.
3.2. Programinė įranga MedDream Pacs Premium ir Meddream WEB DICOM Viewer turi būti atnaujinta iki naujausios gamintojo palaikomos programinės įrangos versijos. Negali būti diegiamos bandomosios sistemų versijos.
3.3. Paslaugos turi būti suteiktos per 1 mėn. nuo užsakymo pateikimo dienos.
3.4. Diegimo darbai ir būtini planiniai sistemos išjungimai turi būti derinami su perkančiosios organizacijos atsakingais asmenimis, parengiant programinės įrangos atnaujinimo planą.
	

	4. 
	Kiti įsipareigojimai
	4.1. Pataisymai ir atnaujinimai, prieš diegiant gamybinėje aplinkoje, išbandomi Perkančiosios organizacijos testinėje aplinkoje.
4.2. Vykdytojas savo sąskaita atstato sugadintus ar prarastus Perkančiosios organizacijos PĮ duomenis, jei tai įvyko dėl Vykdytojo kaltės.
	

	5. 
	Kontaktai
	5.1.  Nurodyti Vykdytojo kontaktus telefono numerį, el. pašto adresą, svetainę ar kitus kontaktus, kuriais galima registruoti PĮ (MedDream Pacs Premium ir Meddream WEB DICOM Viewer) gedimus 24/7 režimu.
	



